Najpomembnejša prednost toplotnih črpalk je njihova cenovna ugodnost, saj za isti denar dajejo kar do štirikrat več toplote, poleg tega so uporabne čez celo leto – tudi za hlajenje, razvlaževanje in filtriranje zraka. So preproste za uporabo in varne, prav tako ne onesnažujejo okolja in ozračja z izgorevanjem, saj izkoriščajo obnovljive vire energije. So ekološke in uporabljajo ozonu neškodljiva hladilna sredstva. Za nakup toplotne črpalke je mogoče pridobiti tudi subvencijo eko sklada, s čimer je njen nakup še ugodnejši. Ne zahtevajo posebnega prostora za namestitev in kasnejše skladiščenje energenta, prav tako ni dodatnega dela s pripravljanjem goriva (npr. nasipavanje peletov, nošenje drv itd.).